HU
2023.8.2.
–
Az Európai Unió Hivatalos Lapja
C 273/13
kontinentális éghajlat, amely időnként pusztító fagyokkal jár, nyáron pedig a szőlő éréséhez kedvező napsütést biztosít.
Emberi tényezők Az „Eau-de-vie de vin de la Marne / Fine champenoise” borpárlatot hagyományosan a „Champagne” ellenőrzött eredetmegjelöléssel ellátott termékek előállítása során – főként a három champagne-i szőlőfajtából: a chardonnay, a pinot noir és a meunier szőlőfajtából – készült borokból állítják elő.
A terület talaj- és éghajlati viszonyaival, valamint a pezsgő előállítására irányuló helyi szüretelési, préselési és borkészítési gyakorlatokkal összefüggésben a borok a szőlőfajták sokféleségéből adódóan változatos aromavilággal rendelkeznek, bizonyos mértékben savasak és viszonylag alacsony alkoholtartalmúak, ami lehetővé teszi az aromák jelentős mértékű koncentrálódását.
A lepárláshoz felhasznált borok a „Champagne” ellenőrzött eredetmegjelöléssel ellátott termékek előállításának különböző szakaszaiból származnak: konkrétan a préselési szakaszból, az alapborok minőségi szempontú kiválasztásának szakaszából és a degorzsálási szakaszból.
Így változatos tulajdonságokkal rendelkeznek, amelyek hozzájárulnak az „Eau-de-vie de vin de la Marne / Fine champenoise” eredeti aromavilágához.
A lepárlást a szőlőültetvényeken működő lepárlók végzik, akik saját maguk, illetve champagne-i borászok vagy kereskedők közreműködésével készítik, érlelik és forgalmazzák a párlatot; a lepárlást végezhetik továbbá mozgó lepárló vállalkozók is, akik bérmunka keretében dolgoznak a szőlősgazdáknak.
Ok-okozati kapcsolat Az „Eau-de-vie de vin de la Marne / Fine champenoise” főbb jellemzői a „Champagne” ellenőrzött eredetmegjelöléssel ellátott termékek előállításából származó alapanyagból fakadnak.
Az „Eau-de-vie de vin de la Marne / Fine champenoise” földrajzi területével való kapcsolat a következőkön alapul: A Champagne-ban termelt szőlő különleges minősége: A champagne-i szőlővidék eredetisége a vidék északi fekvésében rejlik.
A földrajzi terület talaj- és éghajlati viszonyai következtében igen különleges szőlőművelési mód alakult ki, amely többek között a szőlőfajták kiválasztásában is tükröződik.
A három fő fajta a chardonnay B (a szőlőültetvények 29 %-a), a pinot noir N (38 %) és a meunier N (32 %).
Ezek a szőlőfajták a terület adottságaival együtt olyan alapanyagot biztosítanak, amely megfelelő egyensúlyt teremt a savasság és a potenciális alkoholtartalom, valamint az alacsony alkoholfok között.
Ezek a jellemzők – különösen az alkoholfok – kedveznek a borpárlatok készítésének: mivel a tiszta alkoholhozam alacsonyabb, az előállított borpárlat töményebb aromájú.
A szőlőfajták változatossága még sokszínűbbé teszi az aromákat.
A pezsgők előállítása során készült borok felhasználása: A szőlő szüretelésekor és préselésekor, valamint a borkészítéskor alkalmazott helyi gyakorlatok kizárólag a pezsgőkészítésre irányulnak.
Az „Eau-de-vie de vin de la Marne / Fine champenoise” készítéséhez felhasznált borokat a „Champagne” ellenőrzött eredetmegjelöléssel ellátott termék előállítására irányuló folyamat különböző szakaszaiban teszik félre: konkrétan a préselési szakaszban, az alapborok minőségi szempontú kiválasztásának szakaszában és a degorzsálási szakaszban.
Így változatos tulajdonságokkal rendelkeznek, amelyek hozzájárulnak az „Eau-de-vie de vin de la Marne / Fine champenoise” eredeti aromavilágához.
A lepárló vállalkozók és a pincemesterek szaktudása hozzájárul ahhoz, hogy az „Eau-de-vie de vin de la Marne / Fine champenoise” borpárlatban teljes mértékben kifejeződjenek az ebből az alapanyagból származó aromák, a nagyon virágos, enyhén boros jegyekkel, valamint a fehér húsú gyümölcsökre (alma, körte) emlékeztető jegyekkel rendelkező világos borpárlatok esetében épp úgy, mint a különböző érlelési szakaszban lévő és e szakaszok során fás, vaníliára, pirított kenyérre és sárga dohányra emlékeztető jegyekkel gazdagodó, érlelt borpárlatok esetében.
A termékleíráshoz vezető link https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5